Mariette Bosch

Mariëtte Sonjaleen Bosch (oorlede 31 Maart 2001, later ook bekend as Mariëtte Wolmarans) was 'n Suid-Afrikaanse vrou wat op 31 Maart 2001 op 50-jarige ouderdom deur die regering van Botswana tereggestel is. Sy is gehang vir die moord op Maria Magdalene "Ria" Wolmarans in Junie 1996, ook 'n Suid-Afrikaanse vrou. Bosch was die eerste wit vrou wat in Botswana tereggestel is. Sy was die vierde vrou wat sedert Botswana se onafhanklikheid daar gehang is. As gevolg hiervan is die moord wyd binne en buite Botswana in die media gerapporteer. Daar is na die voorval verwys as Botswana se "White Mischief" (blanke onheil), 'n sinspeling op die 1987-rolprent oor 'n moordsaak waarby wit mense in Kenia betrokke was.

Verwysings

Eksterne skakels 
 "In the Court of Appeal of Botswana Held at Lobatse Court of Appeal Criminal Appel No. 37 of 1999 High Court Criminal Trial No. 34 of 1997 In the matter between MARRIETTE SONJALEEN BOSCH APPELLANT and The State Respondent" (Archive) - Appeals Court Ruling 

Suid-Afrikaanse moordenaars
Suid-Afrikaanse tereggestelde mense
Geboortes in 1950
Sterftes in 2001